**Saistošo noteikumu Nr.29/2022 “Kārtība bērnu reģistrēšanai un uzņemšanai 1. klasē Ogres novada pašvaldības vispārējās izglītības iestādēs”**

**paskaidrojuma raksts**

|  |  |
| --- | --- |
| Paskaidrojuma raksta sadaļas | Norādāmā informācija |
| 1.Saistošo noteikumu nepieciešamības pamatojums | Saskaņā ar likuma „Par pašvaldībām” 15. panta pirmās daļas 4. punktu, pašvaldības autonomā funkcija ir gādāt par iedzīvotāju izglītību (pirmsskolas un skolas vecuma bērnu nodrošināšana ar vietām mācību un audzināšanas iestādēs). Izglītības likuma 17. panta pirmā daļa nosaka, ka katrai pašvaldībai ir pienākums nodrošināt bērniem, kuru dzīvesvieta deklarēta pašvaldības administratīvajā teritorijā, iespēju iegūt pamatizglītību bērna dzīvesvietai tuvākajā izglītības iestādē. Saistošie noteikumi nepieciešami, lai noteiktu kārtību, kādā Ogres novada pašvaldība nodrošina vienotu bērnu reģistrēšanu 1. klasēs Ogres novada pašvaldības dibinātajās vispārējās izglītības iestādēs. Ņemot vērā, ka Ogres novada Ogres valstspilsētā ir 3 vispārējās izglītības iestādes, kas nodrošina izglītojamo uzņemšanu 1. klasē, izglītības iestādēs plānots noteikt vienotu bērnu reģistrāciju, veidojot vienotu un ērtāku pakalpojuma pieejamību un sekmējot sistēmas pārraudzību. Bērnu reģistrāciju nodrošinās Ogres novada Izglītības pārvalde. Gadījumos, kad reģistrēto bērnu nebūs iespējams nodrošināt ar vietu 1. klasē pieteikumā norādītajā izglītības iestādē, Ogres novada Izglītības pārvalde, konsultējoties ar likumiskajiem pārstāvjiem, koordinēs vietas piešķiršanu citā tuvākajā pašvaldības izglītības iestādē.Citu Ogres novada pilsētu un pagastu izglītības iestādēs bērnu reģistrāciju nodrošinās konkrētās izglītības iestādes vadītājs. |
| 2.Īss saistošo noteikumu satura izklāsts | Saistošie noteikumi nosaka: bērnu reģistrēšanas kārtību uzņemšanai vispārējās izglītības iestāžu 1. klasē; Ogres novada Izglītības pārvaldes un izglītības iestāžu vadītāju atbildību bērnu reģistrēšanai vispārējās izglītības iestāžu 1. klasē; rindas kārtību, kādā bērni tiek nodrošināti ar vietām izglītības iestāžu 1. klasē; noteiktu prioritāro secību vietas piešķiršanai vispārējās izglītības iestāžu 1. klasē Ogres valstspilsētā.Saistošie noteikumi nosaka elektronisko pieteikumu pieņemšanas laiku uz Ogres valstspilsētas vispārējās izglītības iestādēm, un to, kā rīkoties vecākiem, kuri noteikumos noteiktajā laikā nav iesnieguši elektronisko pieteikumu. Saistošie noteikumi nosaka, ka publiski pieejamu informāciju pašvaldība atjauno divreiz mēnesī (15. un 30. datumā), atjauno rindas kārtību, kādā bērni tiek nodrošināti ar vietām izglītības iestāžu 1. klasē Ogres valstspilsētas vispārējās izglītības iestādēs.Ogres novada Izglītības pārvalde līdz 15. aprīlim sagatavo un iesniedz Ogres valstspilsētas izglītības iestādēm bērnu sarakstus, kuri reģistra izveidotās rindas secībā jāuzņem izglītības iestādē.Pašvaldības pilsētu un pagastu izglītības iestādēs bērnu reģistrācija uzņemšanai 1. klasē tiek veikta konkrētā izglītības iestādē pieteikumu saņemšanas secībā. |
| 3.Informācija par saistošo noteikumu ietekmi uz pašvaldības budžetu | Nav. |
| 4. Informācija par plānoto projekta ietekmi uz uzņēmējdarbības vidi pašvaldības teritorijā | Noteikumi uzņēmējdarbības vidi neietekmē. |
| 5. Informācija par administratīvajām procedūrām | Iestāde, kas nodrošinās Noteikumu izpildi un kurā privātpersona var griezties Noteikumu piemērošanā – Ogres novada Izglītības pārvalde. |
| 6. Informācija par konsultācijām ar privātpersonām | Saistošo noteikumu izstrādes procesā ir veiktas konsultācijas ar privātpersonām (vecākiem, kuri pieteica bērnus uzņemšanai 1. klasē), izglītības iestāžu vadītājiem. |

Domes priekšsēdētājs E.Helmanis